ทรูธโซเชียล

ทรูธโซเชียล (, เขียนตามแบบเป็น TRUTH) เป็นเครือข่ายสังคมออลต์เทค ที่ Trump Media & Technology Group (TMTG) บริษัทสื่อและเทคโนโลยีสัญชาติอเมริกันเป็นเจ้าของ โดยมีดอนัลด์ ทรัมป์ ประธานาธิบดีสหรัฐ เป็นผู้ถือหุ้นส่วนใหญ่ แอปนี้ได้รับการกล่าวถึงเป็น "โคลนทวิตเตอร์" ที่แข่งขันกับ Parler, Gab และมาสโตดอน ในการพยายามนำเสนอทางเลือกอื่นให้กับทวิตเตอร์และเฟซบุ๊ก

บริการนี้เปิดให้ใช้งานในวันที่ 21 กุมภาพันธ์ ค.ศ. 2022 นับตั้งแต่กลาง ค.ศ. 2022 ทรูธโซเชียลเผชิญประสบปัญหาทางการเงินและกฎระเบียบ ในตอนแรกแอปพลิเคชันไม่สามารถใช้งานในกูเกิล เพลย์ เนื่องจากละเมิดนโยบายห้ามเนื้อหาที่มีการคุกคามทางร่างกายและยุยงให้เกิดความรุนแรงของกูเกิล แต่กูเกิล เพลย์รับรองในเดือนตุลาคม ค.ศ. 2022 หลังตกลงที่จะบังคับใช้นโยบายต่อต้านการยุยงปลุกปั่น

 ทรูธโซเชียลติดอันดับที่ 38 ในแอปสโตร์ของแอปเปิลสำหรับแอปสื่อสังคม และ SimilarWeb จัดให้อยู่ในอันดับที่ 203 ในหมวดหมู่ "News & Media Publishers" ตามหลัง Gab ที่อันดับ 154 แต่อยู่ก่อนหน้า Parler ที่อันดับ 1,052 ทรัมป์ประมาณการในการเปิดเผยข้อมูลทางการเงินส่วนบุคคลในเดือนเมษายน ค.ศ. 2023 ว่ามูลค่าของเว็บไซต์อยู่ระหว่าง 5 ล้านถึง 25 ล้านดอลลาร์สหรัฐ

อ้างอิง

 แหล่งข้อมูลอื่น 



Category:เว็บไซต์สื่อสังคมสัญชาติอเมริกัน
Category:ดอนัลด์ ทรัมป์กับสื่อสังคม
Category:ข้อพิพาทดอนัลด์ ทรัมป์
Category:บริการไมโครบล็อกกิง
Category:ออลต์เทค
Category:เว็บไซต์ออลต์ไรต์
Category:เสรีภาพในการพูด
Category:ลัทธิทรัมป์
Category:เว็บไซต์อนุรักษ์นิยมอเมริกัน
Category:เว็บไซต์สมคบคิด